title: 2005/674/EK: A Tanács határozata (2005. szeptember 20.) a Régiók Bizottsága két tagjának és négy póttagjának kinevezéséről

text:
               1.10.2005

               HU

               Az Európai Unió Hivatalos Lapja

               L 256/49

      A TANÁCS HATÁROZATA

   (2005. szeptember 20.)
   a Régiók Bizottsága két tagjának és négy póttagjának kinevezéséről
   (2005/674/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel az ír kormány javaslatára,
   mivel:

               (1)

               A Tanács 2002. január 22-én elfogadta a Régiók Bizottsága tagjainak és póttagjainak a 2002. január 26-tól 2006. január 25-ig terjedő időszakra történő kinevezéséről szóló 2002/60/EK határozatot (1).

               (2)

               Annette McNAMARA és Royston BRADY lemondását követően a Régiók Bizottsága két tagjának helye betöltetlen maradt. Angela LUPTON, Vivian O’CALLAGHAN, P.J. COGHILL és Catherine MURPHY lemondását követően négy póttag helye betöltetlen maradt,

         A KÖVETKEZŐKÉPPEN HATÁROZOTT:
   Első cikk
   A Tanács a Régiók Bizottsága tagjainak a hivatali idő hátralévő részére, azaz 2006. január 25-ig a következő személyeket nevezi ki:

               a)

               tagként:

                           Maria CORRIGAN
                           Member of Dun Laoghaire-Rathdown Council
                           Annette McNAMARA helyére

                           Paul O’DONOGHUE
                           Member of Kerry County Council
                           Royston BRADY helyére;

               b)

               póttagként:

                           Mary FREEHILL
                           Member of Dublin City Council
                           Angela LUPTON helyére

                           Michelle MULHERIN
                           Member of Mayo County Council
                           Catherine MURPHY helyére

                           Terry SHANNON
                           Member of Cork City Council
                           P.J. COGHILL helyére

                           Barney STEELE
                           Member of Longford County Council
                           Vivian O’CALLAGHAN helyére.

         2. cikk
   Ezt a határozatot az Európai Unió Hivatalos Lapjában ki kell hirdetni.
   Ez a határozat az elfogadásának napján lép hatályba.

      Kelt Brüsszelben, 2005. szeptember 20-án.

            a Tanács részéről

            az elnökasszony

         M. BECKETT

      (1)  HL L 24., 2002.1.26., 38. o.


title: A Bizottság határozata (1992. december 23.) a belső piaci koordinációval foglalkozó tanácsadó Bizottság létrehozásáról

text:
Fontos jogi nyilatkozat

|

31993D0072

Hivatalos Lap L 026 , 03/02/1993 o. 0018 - 0019 finn különkiadás fejezet 1 kötet 3 o. 0006  svéd különkiadás fejezet 1 kötet 3 o. 0006

		A Bizottság határozata(1992. december 23.)a belső piaci koordinációval foglalkozó tanácsadó bizottság létrehozásáról(93/72/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,mivel az Európai Gazdasági Közösséget létrehozó szerződés 8. cikkének a) pontja egy 1992. december 31-én lejáró időszak végéig a belső piac fokozatos megvalósítását írja elő, amely olyan belső határok nélküli térség, amelyben biztosított az áruk, személyek, szolgáltatások és a tőke szabad mozgása;mivel a Tanács már elfogadott néhány intézkedést az ilyen határellenőrzések megszüntetése után felmerülő lehetséges gyakorlati problémák kezelésére; mivel maguk a tagállamok is hoztak néhány intézkedést;mivel a belső piac, mint belső határok nélküli térség megvalósításához a tagállamok és a Bizottság szoros és hatékony együttműködésére van szükség;mivel az egységes piac működőképessé tételéről szóló 1992. december 7-i tanácsi állásfoglalás felkéri a tagállamokat és a Bizottságot arra, hogy vegyék figyelembe az intenzívebb együttműködés szükségességét az esetlegesen felmerülő gyakorlati problémák megoldására;mivel a meglévő közösségi intézkedések néhány ágazatban már előírják a Bizottság részére történő jelentést és/vagy a tagállamok és a Bizottság közötti információcserét;mivel ezek az értesítési kötelezettségek és az információcserére szolgáló rendszerek nem fedik le valamennyi ágazatot, amelyben a tagállamok és a Bizottság között szoros és hatékony együttműködésre van szükség a belső piac megvalósításának létrejöttekor ahhoz, hogy különösen annak korai szakaszaiban a lehetséges gyakorlati problémákat meg lehessen oldani;mivel ezért a Bizottság számára kívánatos, hogy részére a tagállamok képviselőiből álló bizottság adjon tanácsot olyan ügyekben, amelyekben szoros és hatékony együttműködésre van szükség a sürgősen figyelmet igénylő gyakorlati problémák megoldásához,A KÖVETKEZŐKÉPPEN HATÁROZOTT:1. cikk(1) A Bizottság mellett létrejön a belső piac koordinálásával foglalkozó tanácsadó bizottság, a továbbiakban: a bizottság.(2) A bizottság minden tagállam két-két képviselőjéből áll, elnöke a Bizottság képviselője.2. cikk(1) A bizottságot a Bizottság a belső piac működésére vonatkozóan minden 1993. január 1-je után felmerült gyakorlati problémával kapcsolatban meghallgathatja, a Bizottság tájékoztatására és/vagy a tagállamok és a Bizottság közötti információcserére vonatkozó olyan intézkedések kivételével, amelyeket más alkalmazandó közösségi intézkedésben állapítanak meg, vagy a Bizottság és a tagállamok közötti gyakorlati együttműködés meglévő keretei között határoznak meg.(2) A bizottság bármely tagja kérheti a Bizottságot, hogy az bármely, a bizottság hatáskörébe tartozó kérdéssel kapcsolatban konzultáljon a bizottsággal.3. cikkA Bizottság munkájának megkönnyítésére munkacsoportokat lehet létrehozni.4. cikk(1) A bizottság titkárságát a Bizottság biztosítja.(2) Az elnök egy napirendi pont vonatkozásában különleges szakértelemmel rendelkező bármely személyt felkérhet arra, hogy az a tanácskozásokon szakértőként vegyen részt. A szakértők csak olyan témákról szóló tanácskozásban vesznek részt, amelyre felkérték őket.(3) A Bizottság érintett szervezeti egységeinek képviselői részt vesznek a bizottság és munkacsoportjai ülésein.(4) A bizottságot a Bizottság hívja össze, és az a Bizottság székhelyén ülésezik.5. cikk(1) A bizottság olyan kérdésekről tanácskozik, amelyekről a Bizottság a véleményét kérte. Szavazásra nem kerül sor.(2) A Bizottság a bizottság véleményének kérésekor határidőt tűzhet ki, amelyen belül a bizottságnak véleményét ki kell nyilvánítania.(3) A tagállamok képviselőinek állásfoglalását jegyzőkönyvbe foglalják.6. cikkA Szerződés 214. cikkének sérelme nélkül a bizottság tagjai, és adott esetben a 4. cikk (2) bekezdésében említett szakértők nem tehetnek közzé olyan információt, amelyről a bizottságban vagy annak munkacsoportjaiban folytatott tevékenységük során szereztek tudomást, ha a Bizottság tájékoztatta a bizottságot arról, hogy a kért állásfoglalás vagy a felvetett kérdés bizalmas jellegű ügyet érint.7. cikkEz a határozat 1993. január 1-jén lép hatályba.Kelt Brüsszelben, 1992. december 23-án.a Bizottság részérőlMartin Bangemannalelnök--------------------------------------------------


title: A Tanács határozata (1995. február 20.) az Európai Közösség és bizonyos harmadik országok között a textiltermékek kereskedelméről létrejött megállapodások ideiglenes alkalmazásáról

text:
Fontos jogi nyilatkozat

|

31995D0131

Hivatalos Lap L 094 , 26/04/1995 o. 0001 - 0001

		A Tanács határozata(1995. február 20.)az Európai Közösség és bizonyos harmadik országok között a textiltermékek kereskedelméről létrejött megállapodások ideiglenes alkalmazásáról(95/131/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben a 228. cikke (2) bekezdésének első mondatával,tekintettel a Bizottság javaslatára,mivel a Bizottság a Közösség nevében eljárva, levélváltás formájában létrejött kétoldalú megállapodásokról folytatott tárgyalást a bizonyos harmadik országokkal fennálló, a textiltermékek kereskedelméről szóló kétoldalú megállapodások, egyezmények és jegyzőkönyvek módosítása érdekében, hogy figyelembe vegye az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történő csatlakozását, amint az 1994. évi csatlakozási szerződéshez csatolt, a csatlakozás feltételeiről és az uniót létrehozó szerződések kiigazításáról szóló okmány 75., 100. és 127. cikke előírja;mivel ezeket a megállapodásokat 1995. január 1-jétől ideiglenesen kell alkalmazni a megkötésükhöz szükséges eljárások befejezéséig, feltéve, hogy azokat viszonossági alapon a partnerországok is ideiglenes alkalmazzák,A KÖVETKEZŐKÉPPEN HATÁROZOTT:1. cikkAz egyrészt az Európai Közösség, másrészt az e határozat mellékletében felsorolt harmadik országok között, levélváltás formájában létrejött kétoldalú megállapodásokat – amelyek a bizonyos harmadik országok között a textiltermékek kereskedelméről létrejött kétoldalú megállapodásokat, egyezményeket és jegyzőkönyveket módosítják annak érdekében, hogy figyelembe vegyék az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történő csatlakozását, – 1995. január 1-jétől ideiglenesen kell alkalmazni a megkötésükhöz szükséges eljárások befejezéséig, feltéve, hogy azokat viszonossági alapon a partnerországok is ideiglenes alkalmazzák.2. cikkA parafált megállapodások szövegét csatolták e határozathoz.Kelt Brüsszelben, 1995. február 20-én.a Tanács részérőlaz elnökE. Alphandéry--------------------------------------------------MELLÉKLETOrszágok jegyzékeArgentína | Magyarország | Lengyelország |Banglades | India | Románia |Belarusz | Indonézia | Szingapúr |Brazília | Makaó | Szlovákia |Bulgária | Malajzia | Dél-Korea |Kína | Mongólia | Srí Lanka |Cseh Köztársaság | Pakisztán | Ukrajna |Észtország | Peru | Uruguay |Hongkong | Fülöp-szigetek | Vietnam |--------------------------------------------------


title: 2007/651/EK: A Tanács határozata ( 2007. október 1. ) a Régiók Bizottsága egy német tagjának és két német póttagjának kinevezéséről

text:
               9.10.2007

               HU

               Az Európai Unió Hivatalos Lapja

               L 262/29

      A TANÁCS HATÁROZATA

   (2007. október 1.)
   a Régiók Bizottsága egy német tagjának és két német póttagjának kinevezéséről
   (2007/651/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a német kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Sandra SPECKERT hivatali idejének lejártát követően a Régiók Bizottsága egy tagjának helye betöltetlen maradt. Iris SPIESS és Christine WISCHER hivatali idejének lejártát követően a Régiók Bizottsága két póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A Tanács a Régiók Bizottságába a hivatali idő hátralévő részére, azaz 2010. január 25-ig a következő személyeket nevezi ki:

               a)

               tagként:

                           —

                           Reinhard LOSKE-t, Senator für Umwelt, Bau, Verkehr und Europa der Freien Hansestadt Bremen, Sandra SPECKERT helyére;

                     és

               b)

               póttagként:

                           —

                           Hermann KUHN-t, Mitglied der Bremischen Bürgerschaft (Landtag), Iris SPIESS helyére,

                           —

                           Manuela MAHNKE-t, Mitglied der Bremischen Bürgerschaft (Landtag), Christine WISCHER helyére.

         2. cikk
   Ez a határozat az elfogadásának napján lép hatályba.

      Kelt Luxembourgban, 2007. október 1-jén.

            a Tanács részéről

            az elnök

         M. LINO

      (1)  HL L 56., 2006.2.25., 75. o.


title: 2006/815/EK: Az Európai Parlament határozata ( 2006. április 27. ) az Európai Unió 2004-es pénzügyi évre vonatkozó általános költségvetésének végrehajtására vonatkozó mentesítésről, VII. szakasz – Régiók Bizottsága

text:
               6.12.2006

               HU

               Az Európai Unió Hivatalos Lapja

               L 340/43

         AZ EURÓPAI PARLAMENT HATÁROZATA
   (2006. április 27.)
   az Európai Unió 2004-es pénzügyi évre vonatkozó általános költségvetésének végrehajtására vonatkozó mentesítésről, VII. szakasz – Régiók Bizottsága
   (2006/815/EK)
   AZ EURÓPAI PARLAMENT,

               —

               tekintettel az Európai Unió 2004-es pénzügyi évre vonatkozó általános költségvetésére (1),

               —

               tekintettel az Európai Közösségek 2004. költségvetési évre vonatkozó végleges éves beszámolóira – III. kötet (N6-0027/2005 – C6-0363/2005),

               —

               tekintettel a Számvevőszék 2004-es pénzügyi évről szóló éves jelentésére és az ellenőrzés alá vont intézmények válaszaira (2),

               —

               tekintettel az Európai Számvevőszék által az EK-Szerződés 248. cikke értelmében kiállított, az elszámolások megbízhatóságát, valamint az azok alapjául szolgáló ügyletek jogszerűségét és szabályszerűségét igazoló megbízhatósági nyilatkozatra (3),

               —

               tekintettel a Tanács 2006. március 14-i ajánlására (5971/2006 – C6-0092/2006),

               —

               tekintettel az EK-Szerződés 272. cikkének (10) bekezdésére, valamint 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4) és különösen annak 50., 86., 145., 146., és 147. cikkére,

               —

               tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0115/2006),

               1.

               mentesítést ad a Régiók Bizottsága főtitkárának a 2004-es pénzügyi évre szóló költségvetés végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot és az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Gazdasági és Szociális Bizottságnak, a Régiók Bizottságának, az Európai Ombudsmannak és az Európai Adatvédelmi Biztosnak, és a szövegeket tegye közzé az Európai Unió Hivatalos Lapjában (L sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL L 53., 2004.2.23

      (2)  HL C 301., 2005.11.30., 1. o.

      (3)  HL C 301., 2005.11.30., 9. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.

    ---documentbreak---

               6.12.2006

               HU

               Az Európai Unió Hivatalos Lapja

               L 340/44

         AZ EURÓPAI PARLAMENT ÁLLÁSFOGLALÁSA
   az Európai Unió 2004-es pénzügyi évre vonatkozó általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VII. szakasz – Régiók Bizottsága
   AZ EURÓPAI PARLAMENT,

               —

               tekintettel az Európai Unió 2004-es pénzügyi évre vonatkozó általános költségvetésére (1),

               —

               tekintettel az Európai Közösségek 2004-es pénzügyi évre vonatkozó végleges éves beszámolóira – III. kötet (N6-0027/2005 – C6-0363/2005),

               —

               tekintettel a Számvevőszék 2004-es pénzügyi évről szóló éves jelentésére és az ellenőrzés alá vont intézmények válaszaira (2),

               —

               tekintettel az Európai Számvevőszék által az EK-Szerződés 248. cikke értelmében kiállított, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló megbízhatósági nyilatkozatra (3),

               —

               tekintettel a Tanács 2006. március 14-i ajánlására (5971/2006 – C6-0092/2006),

               —

               tekintettel az EK-Szerződés 272. cikkének (10) bekezdésére, valamint 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 2002. június 25-i 1605/2002/EK, Euratom tanácsi rendeletre (4) és különösen annak 50., 86., 145., 146., és 147. cikkére,

               —

               tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0115/2006),

               1.

               megállapítja, hogy 2004-ben a Régiók Bizottsága (RB) 59 413 031 EUR összegű költségvetés felett rendelkezett, amelynek felhasználási aránya 83,57 % volt;

               2.

               figyelembe veszi a Számvevőszék éves jelentésének 9.4. pontja szerinti megjegyzést, miszerint a belső ellenőrzési szabványokat csak 2004 novemberében hagyták jóvá; külön felhívja a figyelmet a 2004-ben végzett utólagos ellenőrzések és hitelesítések elégtelen számára;

               3.

               hangsúlyozza, hogy a Számvevőszék éves jelentése alapján a RB tűnik a legtöbb kritikával illetett intézménynek az összes intézmény közül (a jelentés 9.4., 9.5., 9.6., 9.7., 9.9., 9.11a. és b. és 9.13. pontjai);

               4.

               sajnálja, hogy a Számvevőszék szerint 2004 folyamán a belső könyvvizsgálatot egy határozott időre alkalmazott tisztviselő végezte, akit rövid távú, megújítható szerződéssel alkalmaztak; üdvözli a most megtalált megoldást;

               5.

               megjegyzi, hogy a 2006. január 25-i, a Költségvetési Ellenőrzési Bizottság által a többi intézmény meghallgatása érdekében rendezett találkozón az az információ hangzott el, hogy az OLAF vizsgál bizonyos kérdéseket;

               6.

               megjegyzi, hogy a RB szakszervezetei bírálják a RB legutóbbi átszervezését, amire a korábbi mentesítési állásfoglalásokban is említett ellentmondások ellenére került sor;

               7.

               sajnálatosnak tartja, hogy a Számvevőszék nem tudta figyelembe venni a RB éves tevékenységéről szóló jelentést, mivel az nem készült el a számvevőszéki jelentés lezárása előtt;

               8.

               várja a Számvevőszék könyvvizsgálatát a RB és az Európai Gazdasági és Szociális Bizottság (EGSZB) által közösen használt épületek megvásárlási és felújítási eljárásáról, beleértve a Belliard I. és II. épületeket is; úgy véli, szükség lenne a Montoyer épület felújításának könyvvizsgálatára is; rámutat, hogy a Parlament a megvásárlást az akkori időpontra javasolta; hangsúlyozza, hogy a kis intézmények esetében az épületek bérlése jelentősen csökkentheti a kockázatokat, és ezt a megoldást a jövőbeli építkezési tervek során komoly alternatívaként kell fontolóra venni; jóváhagyja, hogy az érzékeny feladatkörökre irányuló politika folyományaként az infrastruktúráért felelős egység vezetőjének beosztása megváltozott, és hogy az üresen maradt vezetői poszt betöltésére jelenleg folyik a felvételi eljárás;

               9.

               felhívja a Számvevőszéket a RB pénzügyi vezetési problémái fényében, hogy készítsen részletes elemzést a RB vezetési gyakorlatáról a költségvetésen felüli számlákkal kapcsolatban más intézmények gyakorlatával összehasonlítva;

               10.

               megjegyzi, hogy az engedélyezésre jogosult tisztviselő nem tett formális észrevételt megbízhatósági nyilatkozatában, azonban számos megjegyzést fűzött hozzá mellékletként:

                           —

                           a szükséges képességekkel rendelkező személyzet toborzása terén jelentkező nehézségek miatt, és mivel 2003-ban nem készült könyvvizsgálat, az engedélyezésre jogosult tisztviselő (a RB új főtitkára) 2004-ben nem kapott teljes értékű útmutatást és támogatást a belső könyvvizsgálói szolgálattól;

                           —

                           a két bizottság (EGSZB és RB) új épületeinek megvásárlása gyakorlatilag befejeződött mire az új főtikár 2003 végén hivatalba lépett; ennek megfelelően a szerződés részleteiről és a berendezésről addigra már megszületett a döntés;

                           —

                           a Bizottság által irányított új bérkifizetési alkalmazás (NAP) hiányosságai miatt az engedélyezésre jogosult tisztviselő helyettesei és előzetes ellenőrzésüket végző tisztviselők nem tudták biztosítani a személyzet fizetésével kapcsolatos számítások pontosságát;

                           —

                           az új személyzeti szabályzat hatálybalépése előtt kért súlyozott átruházások széleskörű ellenőrzésére;

               11.

               elismeri, hogy a NAP hiányosságai problémát jelentettek az összes intézmény számára, nem kizárólag a RB esetében; ez után a bevezetés utáni „átmeneti év” után elvárja, hogy a NAP-rendszer súrlódásmentesen működjön;

               12.

               úgy véli, hogy a bővítés kihívásainak ismeretében a RB-nak arra kellett volna összpontosítania, hogy 2004-ben felállítson egy teljes mértékben munkaképes belső könyvvizsgálói szolgálatot; a kihívások közül különösen a következőkre tér ki: a költségvetés jelentős növekedése 2004-ben (több mint 50 %), a személyzet létszámának növekedése (több mint 63 %), új tagok érkezése (több mint 43 %), az új személyzeti szabályzat pénzügyi és szabályozási hatása, az új pénzügyi rendelet folyamatos végrehajtása, valamint a bizottság legtöbb szolgálatának átköltözése az új épületekbe (Belliard 99-101 és Belliard 68), amire 2004 júniusában került sor;

               13.

               megjegyzi, hogy 2004 folyamán a RB módosította a tagjai utazási költségeiről, valamint az utazásaik és üléseik költségeinek visszatérítéséről szóló szabályzatát; ráadásul megreformálta a RB jelentős pénzügyi és adminisztratív döntésekért (például a költségvetésért, a mentesítésért vagy a belső szabályzatért) felelős politikai testületét, a Pénzügyi és Adminisztratív Bizottságot is, 15-ről 8-ra csökkentve tagjai számát;

               14.

               az OLAF megállapításaival kapcsolatosan emlékeztet rá, hogy a brüsszeli fellebbviteli bíróság ügyésze 2005 márciusában arra a következtetésre jutott, hogy a rendelkezésre álló bizonyítékok nem elegendőek a vádemeléshez, ezért ejtette az ügyet; mindazonáltal kéri, hogy – tekintettel a Régiók Bizottságában fellépő szabálytalanságokról készített OLAF-jelentés 2004-es nyomon követésének hiányára –, a Régiók Bizottsága szüntesse meg az előleg-elszámolási rendszert a képviselők utazási költségeinek visszatérítése tekintetében és fogadja el az EGSZB által használt rendszert.

      (1)  HL L 53., 2004.2.23.

      (2)  HL C 301., 2005. 11.30., 1. o.

      (3)  HL C 301., 2005.11.30., 9. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.


title: 2010/330/CFSP: A Tanács 2010/330/KKBP határozata ( 2010. június 14. ) az Európai Unió iraki integrált jogállamiság-missziójáról (EUJUST LEX IRAQ)

text:
               15.6.2010

               HU

               Az Európai Unió Hivatalos Lapja

               L 149/12

         A TANÁCS 2010/330/KKBP HATÁROZATA
   (2010. június 14.)
   az Európai Unió iraki integrált jogállamiság-missziójáról (EUJUST LEX IRAQ)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére és 43. cikke (2) bekezdésére,
   mivel:

               (1)

               A Tanács 2005. március 7-én elfogadta az Európai Unió integrált iraki jogállamiság-missziójáról (EUJUST LEX) szóló 2005/190/KKBP együttes fellépést (1). Az együttes fellépés, a későbbi módosításokkal és kiegészítésekkel együtt, 2009. június 30-án hatályát vesztette.

               (2)

               A Politikai és Biztonsági Bizottság (PBB) 2009. március 24-én megállapodott az EUJUST LEX további 12 hónappal, 2010. június 30-ig történő meghosszabbításáról. Ezen időszak során az EUJUST LEX alapfeladatának folytatása mellett egy iraki tevékenységeket magában foglaló kísérleti szakaszt hajtott végre.

               (3)

               A PBB 2010. május 21-én megállapodott az EUJUST LEX IRAQ további 24 hónappal, 2012. június 30-ig történő meghosszabbításáról. Ezen időszakban az EUJUST LEX IRAQ tevékenységeit és megfelelő struktúráit fokozatosan Irakba helyezi, a speciális képzésekre összpontosítva, de az országon kívüli tevékenységeket is megtartva.

               (4)

               A misszió megbízatását olyan biztonsági helyzetben valósítja meg, amely rosszabbodhat és veszélyt jelenthet a közös kül- és biztonságpolitikának az Európai Unióról szóló szerződés 21. cikkében kitűzött céljaira nézve.

               (5)

               A misszió parancsnoklási és ellenőrzési struktúrája nem érinti a misszióvezetőnek a misszió költségvetésének végrehajtására vonatkozóan a Bizottsággal szemben vállalt szerződéses felelősségét,

         ELFOGADTA EZT A HATÁROZATOT:
   1. cikk
   A misszió
   (1)   Az Európai Unió 2010. július 1-jei kezdettel meghosszabbítja a 2005/190/KKBP együttes fellépéssel létrehozott iraki integrált jogállamiság-misszióját (a továbbiakban: az EUJUST LEX IRAQ vagy a misszió).
   (2)   Az EUJUST LEX IRAQ a 2. cikkben meghatározott megbízatásban szereplő céloknak és egyéb rendelkezéseknek megfelelően tevékenykedik.
   2. cikk
   Megbízatás
   (1)   Az EUJUST LEX IRAQ továbbra is az iraki büntető igazságszolgáltatási rendszer szükségleteire irányul, a felsővezetők, valamint a nyomozó szervek felső- és középvezetői részére nyújtott képzés révén. E képzés célja az iraki büntető igazságszolgáltatási rendszer teljesítményének, annak egyes elemei közti koordinációnak és együttműködésnek a javítása.
   (2)   Az EUJUST LEX IRAQ elősegíti a szorosabb együttműködést az iraki büntető igazságszolgáltatási rendszer szereplői között, és erősíti a vezető és magas rangú, elsősorban rendőri, igazságszolgáltatási és büntetés-végrehajtási tisztviselők vezetői képességeit, valamint javítja a nyomozási szakértelmet és eljárásokat a jogállamiság és az emberi jogok teljes mértékű tiszteletben tartása mellett.
   (3)   Az EUJUST LEX IRAQ továbbra is az igazolt iraki szükségleteken alapuló stratégiai mentorálási és tanácsadási tevékenységet folytat, ahol azt a biztonsági körülmények és a források lehetővé teszik, figyelembe véve e területen az egyéb nemzetközi jelenlétet és az Unió által nyújtott hozzáadott értéket.
   (4)   A képzési tevékenységre Irakban és a régió területén, illetve az Unióban kerül sor. Az EUJUST LEX IRAQ irodát tart fenn Brüsszelben és Bagdadban, ideértve egy képviseleti irodát Bászrában is, a megfelelő döntést követően egy lehetséges önálló iroda megnyitásának előkészítése céljából. Az EUJUST LEX IRAQ Erbílben (kurdisztáni régió) irodát tart fenn. Az iraki helyzet változásaira tekintettel az új megbízatás végrehajtása során a misszióvezetőt és személyzetének nagy részét, ha azt a körülmények lehetővé teszik, a lehető leghamarabb áthelyezik Brüsszelből Irakba, és Bagdadban teljesítenek szolgálatot.
   (5)   A Tanács, figyelembe véve az iraki biztonsági körülmények további alakulását és a misszió iraki tevékenységeinek kimenetelét, megvizsgálja az új megbízatás eredményeit, és dönt a misszió 2012. június 30. utáni jövőjéről.
   (6)   Hatékony stratégiai és technikai partnerséget kell kialakítani az iraki felekkel a misszió során, különösen a tervezési szakaszban a tanterv kidolgozását illetően. Az EUJUST LEX IRAQ tevékenységei során továbbra is biztosítja az iraki lakosság egyenlő arányú képviseletét, az emberi jogok és a nemek közötti egyenlőség elve alapján. A résztvevőknek változatlanul lehetőséget kell biztosítani a megfelelő országon belüli tevékenységeken való részvételre, függetlenül attól, hogy ezekre hol kerül sor. Össze kell hangolni a képzésben részt vevő személyi állomány kiválasztását, ellenőrzését, értékelését, nyomon követését és koordinálását is annak érdekében, hogy az irakiak folytathassák a tudnivalók elsajátítását. A tervezési és a végrehajtási szakaszban szükséges az EUJUST LEX IRAQ és a képzést nyújtó tagállamok közötti szoros koordináció is. Ebbe beletartozik az érintett tagállamok iraki diplomáciai képviseleteinek bevonása, valamint az olyan tagállamokkal folytatott kapcsolattartás, amelyek a misszió szempontjából releváns képzés nyújtásában aktuális tapasztalatokkal rendelkeznek.
   (7)   Az EUJUST LEX IRAQ független és jól körülhatárolt, ugyanakkor kiegészíti az iraki kormány és a nemzetközi közösség – különösen az Egyesült Nemzetek Szervezete (ENSZ) és az Amerikai Egyesült Államok – által tett erőfeszítéseket és azokhoz hozzáadott értéket biztosít, valamint szinergiákat alakít ki a vonatkozó uniós és tagállami tevékenységekkel. Ebben az összefüggésben az EUJUST LEX IRAQ kapcsolatot tart az iraki hatóságokkal, és elmélyíti az együttműködést az országban már tevékeny nemzetközi szereplőkkel és az Irakban jelenleg képzési programokat megvalósító tagállamokkal, kerülve az átfedéseket.
   3. cikk
   Szervezeti felépítés
   AZ EUJUST LEX IRAQ irodákat tart fenn Brüsszelben és Irakban, és alapvetően az alábbiak szerint épül fel:

               a)

               a misszió vezetője;

               b)

               a brüsszeli székhelyű koordinációs hivatal;

               c)

               a bagdadi székhelyű iroda és a bászrai képviseleti iroda;

               d)

               az erbíli székhelyű iroda (kurdisztáni régió);

               e)

               a tagállamok által biztosított és az EUJUST LEX IRAQ által koordinált képzési létesítmények, oktatók és szakértők.

         A fenti elemek a műveleti koncepcióban (CONOPS) és a műveleti tervben (OPLAN) kerülnek kidolgozásra.
   4. cikk
   Polgári műveleti parancsnok
   (1)   Az EUJUST LEX IRAQ polgári műveleti parancsnoka a Polgári Tervezési és Végrehajtási Szolgálat igazgatója.
   (2)   A polgári műveleti parancsnok – a Politikai és Biztonsági Bizottság (PBB) politikai ellenőrzése és stratégiai irányítása mellett, valamint az Unió külügyi és biztonságpolitikai főképviselőjének átfogó felügyelete alatt – stratégiai szintű parancsnokságot és felügyeletet gyakorol az EUJUST LEX IRAQ felett.
   (3)   A polgári műveleti parancsnok gondoskodik a Tanács határozatainak, valamint a PBB határozatainak megfelelő és hatékony végrehajtásáról, adott esetben a misszióvezetőnek kiadott stratégiai szintű utasítások révén is.
   (4)   A teljes kirendelt állomány a küldő állam nemzeti hatóságainak vagy az uniós intézménynek a teljes körű parancsnoksága alatt marad. A nemzeti hatóságok személyi állományuk, csoportjaik és egységeik operatív irányítását a polgári műveleti parancsnokra ruházzák át.
   (5)   A polgári műveleti parancsnok teljes mértékben felel azért, hogy az Unió gondossági kötelezettsége megfelelő módon teljesüljön.
   5. cikk
   A misszió vezetője
   (1)   A misszióvezető vállalja a felelősséget a misszióért, és gyakorolja annak helyszíni parancsnoklását és ellenőrzését.
   (2)   A misszió vezetője gyakorolja a polgári műveleti parancsnok által kirendelt, a küldő államokból érkező személyi állomány, csoportok és egységek feletti parancsnoklást és ellenőrzést, valamint ellátja a misszió rendelkezésére bocsátott eszközöket, forrásokat és információkat is érintő igazgatási és logisztikai feladatokat.
   (3)   A misszió vezetője – a polgári műveleti parancsnok stratégiai szintű utasításait követve – az EUJUST LEX IRAQ hatékony tevékenysége érdekében utasításokat ad a misszió teljes személyi állományának, beleértve a brüsszeli koordinációs hivatalt, az erbíli irodát, a bagdadi irodát és a bászrai képviseleti irodát is, koordinálja ezek tevékenységét, és ellátja a napi irányítást.
   (4)   A misszióvezető felel a misszió költségvetésének végrehajtásáért. A misszióvezető e célból szerződést ír alá a Bizottsággal.
   (5)   A misszióvezető felelős a személyzetet érintő fegyelmi kérdésekben. A személyzet kirendelt tagjait illetően fegyelmi eljárást az érintett nemzeti hatóság vagy uniós intézmény folytathat.
   (6)   A misszióvezető képviseli az EUJUST LEX IRAQ missziót, és biztosítja annak megfelelő láthatóságát.
   6. cikk
   Személyzet
   (1)   Az EUJUST LEX IRAQ személyzetének létszáma és szakértelme összhangban van a 2. cikkben meghatározott megbízatással és a 3. cikkben meghatározott szervezeti felépítéssel.
   (2)   Az EUJUST LEX IRAQ személyi állományát elsősorban a tagállamok vagy az uniós intézmények rendelik ki.
   (3)   Minden tagállam vagy uniós intézmény maga viseli az általa kiküldött személyi állománnyal kapcsolatos költségeket, beleértve a kiküldetési helyre történő utazás és az onnan történő elutazás költségeit, a fizetést, az orvosi ellátást és – a napidíjak, valamint a nehézségi és a kockázati pótlékok kivételével – a juttatásokat.
   (4)   Az EUJUST LEX IRAQ szükség esetén szerződéses alapon alkalmazhat nemzetközi és helyi személyzetet is, amennyiben a szükséges funkciókat a tagállamok által kirendelt személyzet nem tudja ellátni.
   (5)   A teljes személyi állomány a misszió érdekében jár el és végzi feladatát. A teljes személyi állomány tiszteletben tartja a Tanács biztonsági szabályzatának elfogadásáról szóló, 2001. március 19-i 2001/264/EK tanácsi határozatban (2) megállapított biztonsági alapelveket és minimumszabályokat.
   7. cikk
   A személyzet jogállása
   (1)   Amennyiben szükséges, az EUJUST LEX IRAQ személyzetének jogállását – beleértve adott esetben az EUJUST LEX IRAQ lebonyolításához és zavartalan működéséhez szükséges kiváltságokat, mentességeket és további garanciákat – az Európai Unióról szóló szerződés 37. cikkében megállapított eljárásnak megfelelően kell meghatározni.
   (2)   Az EUJUST LEX IRAQ-személyzet tagjait kirendelő állam vagy uniós intézmény felelős a kirendeléshez kapcsolódó, a személyzet tagja részéről vagy vele összefüggésben felmerülő bármely igény teljesítéséért. A szóban forgó állam vagy uniós intézmény felelős a kirendelt személlyel szembeni bármely eljárás megindításáért.
   8. cikk
   Parancsnoki lánc
   (1)   Az EUJUST LEX IRAQ – válságkezelési műveletként – egységes parancsnoki lánccal rendelkezik.
   (2)   A PBB a Tanács és a főképviselő felelősségvállalásával gyakorolja az EUJUST LEX IRAQ politikai ellenőrzését és stratégiai irányítását.
   (3)   A polgári műveleti parancsnok – a PBB politikai ellenőrzése és stratégiai irányítása mellett, valamint a főképviselő átfogó felügyelete alatt – az EUJUST LEX IRAQ stratégiai szintű parancsnoka, és e minőségében utasításokat ad a misszióvezetőnek, valamint tanácsokkal és technikai támogatással látja el őt.
   (4)   A polgári műveleti parancsnok a főképviselőn keresztül tesz jelentést a Tanácsnak.
   (5)   Helyi szinten a misszióvezető gyakorolja az EUJUST LEX IRAQ feletti parancsnoklást és ellenőrzést, és közvetlenül a polgári műveleti parancsnoknak felel.
   9. cikk
   Politikai ellenőrzés és stratégiai irányítás
   (1)   A misszió politikai ellenőrzését és stratégiai irányítását – a Tanács és a főképviselő felelősségvállalása mellett – a PBB gyakorolja. A Tanács felhatalmazza a PBB-t, hogy e célra az Európai unióról szóló szerződés 38. cikke harmadik bekezdésének megfelelően hozza meg a vonatkozó határozatokat.
   (2)   E felhatalmazás a CONOPS és az OPLAN módosítására is vonatkozik. Ezen felül magában foglalja a misszióvezető kinevezésére vonatkozó döntések meghozatalához szükséges hatásköröket is. A misszió céljaival és befejezésével kapcsolatos döntéshozatali hatáskör továbbra is a Tanácsot illeti meg.
   (3)   A PBB rendszeres időközönként jelentést tesz a Tanácsnak.
   (4)   A PBB rendszeresen és igény szerint jelentést kap a polgári műveleti parancsnoktól és a misszióvezetőtől a felelősségi körükbe tartozó kérdésekről.
   10. cikk
   Biztonság
   (1)   A polgári műveleti parancsnok – a 4. és 8. cikkel összhangban, továbbá a Tanács Biztonsági Hivatalával együttműködve – irányítja az EUJUST LEX IRAQ-hoz kapcsolódó biztonsági intézkedések misszióvezető általi tervezését, és biztosítja azoknak a megfelelő és hatékony végrehajtását.
   (2)   A misszióvezető felel a misszió biztonságáért, valamint a misszió tekintetében alkalmazandó biztonsági minimumkövetelmények betartásának biztosításáért, a Szerződés V. címe szerint az Európai Unión kívül operatív jelleggel alkalmazott személyi állomány biztonságára vonatkozó európai uniós politika és az azt alátámasztó dokumentumok alapján.
   (3)   A missziónak a tagállamokban végrehajtott elemeivel kapcsolatban a fogadó tagállam megtesz minden szükséges és megfelelő intézkedést annak érdekében, hogy területén biztosítsa a résztvevők és a kiképzők biztonságát.
   (4)   A brüsszeli székhelyű koordinációs hivatalra vonatkozó szükséges és megfelelő intézkedésekről a Tanács Főtitkárságának Biztonsági Hivatala gondoskodik a fogadó tagállam hatóságaival együttműködve.
   (5)   Amennyiben a képzés valamely harmadik államban folyik, az Unió – az érintett tagállamok bevonásával – felkéri a harmadik állam hatóságait, hogy területén tegyék meg a résztvevők és a kiképzők vagy szakértők biztonságára vonatkozó megfelelő intézkedéseket.
   (6)   Az EUJUST LEX IRAQ-hoz biztonsági tisztviselőt jelölnek ki, aki a misszióvezetőnek tesz jelentést.
   (7)   A misszióvezető a misszió felállítását érintő biztonsági kérdésekben a főképviselő utasításainak megfelelően konzultál a PBB-vel.
   (8)   Az EUJUST LEX IRAQ személyzetének tagjai, a kiképzők és a szakértők a Tanács Főtitkárságának Biztonsági Hivatala által szervezett kötelező biztonsági képzésen és szükség esetén orvosi ellenőrzésen vesznek részt minden iraki kiküldetés, illetve utazás előtt.
   (9)   A tagállamok törekednek arra, hogy biztosítsák Irakban az EUJUST LEX IRAQ és különösen annak iraki székhelyű irodái, az Irakba és annak területén belül utazó személyzet, oktatók és szakértők biztonságos elhelyezését és védelmét, golyóálló mellénnyel történő ellátását és adott esetben egyéb biztonsági intézkedések meghozatalát. A misszióvezető e célból szükség esetén megfelelő megállapodásokat köthet a tagállamokkal vagy a helyi hatóságokkal.
   11. cikk
   Pénzügyi rendelkezések
   (1)   A misszióval járó kiadások fedezésére szánt pénzügyi referenciaösszeg a 2010. július 1-jétől2011. június 30-ig terjedő időszakra 17 500 000 EUR.
   (2)   A következő időszakok tekintetében előirányzandó pénzügyi referenciaösszegről a Tanács dönt.
   (3)   Valamennyi kiadást az Európai Unió általános költségvetésére vonatkozó eljárásokkal és szabályokkal összhangban kell kezelni.
   (4)   Az iraki különleges biztonsági helyzet miatt a Bagdadban és Bászrában nyújtott szolgáltatások biztosítása az Egyesült Királyság, valamint adott esetben más tagállamok szerződései vagy az iraki hatóságok és az e szolgáltatásokat nyújtó és azokért számlázó cégek között létrejött megállapodások alapján történik. Az EUJUST LEX IRAQ költségvetése fedezi e kiadásokat. Az Egyesült Királyság vagy más érintett tagállam – a misszióvezetővel konzultálva – e kiadásokról megfelelő adatokat tartalmazó jelentést tesz a Tanácsnak.
   (5)   A misszióvezető – a szerződésében vállalt tevékenységek tekintetében – teljes körű jelentési kötelezettséggel tartozik az őt ellenőrző Bizottságnak.
   (6)   A pénzügyi intézkedések tiszteletben tartják az EUJUST LEX IRAQ operatív követelményeit, a felszerelések kompatibilitását is beleértve.
   (7)   A kiadások e határozat hatálybalépésének napjától elszámolhatók.
   (8)   A brüsszeli székhelyű koordinációs hivatal felszerelését és ellátását az Unió nevében kell megvásárolni vagy kibérelni.
   12. cikk
   Harmadik államok részvétele
   (1)   Az Unió döntéshozatali autonómiájának és egységes intézményi keretének sérelme nélkül a tagjelölt országokat és más harmadik államokat felkérhetik az EUJUST LEX IRAQ-hoz való hozzájárulásra, feltéve, hogy azok maguk viselik az általuk kiküldött rendfenntartó szakértők és/vagy polgári személyzet kiküldésével járó költségeket, beleértve a fizetést, a juttatásokat, az orvosi ellátást, a nagy kockázat elleni biztosítást és az Irakba történő utazás, valamint az onnan történő elutazás költségeit, valamint – szükség szerint – az EUJUST LEX IRAQ működési költségeihez is hozzájárulnak.
   (2)   A Tanács felhatalmazza a PBB-t, hogy hozza meg a vonatkozó határozatokat a felajánlott hozzájárulások elfogadásáról.
   (3)   Az EUJUST LEX IRAQ-hoz hozzájáruló harmadik államok a misszió napi irányítása terén ugyanolyan jogokkal és kötelezettségekkel rendelkeznek, mint a misszióban részt vevő tagállamok.
   (4)   A PBB megteszi a szükséges intézkedéseket a részvételi szabályokkal kapcsolatban, és szükség esetén javaslatot terjeszt a Tanács elé, többek között a harmadik államok lehetséges pénzügyi vagy természetbeni hozzájárulására vonatkozóan.
   (5)   A harmadik államok részvételére vonatkozó részletes szabályok az Európai Unióról szóló szerződés 37. cikke szerinti megállapodások, valamint szükség szerint további technikai megállapodások tárgyát képezik. Amennyiben az Unió és egy harmadik állam olyan megállapodást kötött, amely keretet biztosít e harmadik állam részvételére az EU válságkezelési műveleteiben, a megállapodás rendelkezései e misszió összefüggésében is alkalmazandók.
   13. cikk
   Koordináció
   (1)   A parancsnoki lánc sérelme nélkül, az Irak támogatását célzó uniós fellépés következetességének biztosítása érdekében a misszióvezető az EU iraki küldöttségével szoros együttműködésben végzi tevékenységét.
   (2)   A misszióvezető szorosan összehangolja tevékenységét az érintett tagállamok diplomáciai misszióinak vezetőivel.
   (3)   A misszióvezető együttműködik az országban jelen lévő egyéb nemzetközi szereplőkkel, különösen az ENSZ-szel.
   14. cikk
   Minősített információk átadása
   A főképviselő szükség szerint, valamint a misszió operatív igényeinek és a Tanács biztonsági szabályzatának megfelelően jogosult a misszió céljára készült EU minősített információkat és dokumentumokat „RESTREINT UE” szintig a fogadó állam és az ENSZ részére átadni. E célból helyi szabályozást kell kidolgozni.
   A főképviselő jogosult az e tanácsi határozathoz csatlakozó harmadik államok részére átadni a misszióval kapcsolatos tanácsi ülésekre vonatkozó és a Tanács eljárási szabályzata (3) 6. cikkének (1) bekezdése értelmében szakmai titoktartás alá tartozó, nem minősített uniós dokumentumokat.
   15. cikk
   Figyelőszolgálat
   Az EUJUST LEX IRAQ-ra vonatkozóan be kell vonni a figyelőszolgálatot.
   16. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2010. július 1-jétől2012. június 30-ig kell alkalmazni.

      Kelt Luxembourgban, 2010. június 14-én.

            a Tanács részéről

            az elnök

         C. ASHTON

      (1)  HL L 62., 2005.3.9., 37. o.

      (2)  HL L 101., 2001.4.11., 1. o.

      (3)  A Tanács 2009. december 1-jei 2009/937/EU határozata a Tanács eljárási szabályzatának elfogadásáról (HL L 325., 2009.12.11., 35. o.).


title: 2009/173/EK: A Tanács határozata ( 2007. június 5. ) az egyrészről az Európai Közösségek és tagállamai, másrészről az Azerbajdzsán Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv aláírásáról és ideiglenes alkalmazásáról

text:
               6.3.2009

               HU

               Az Európai Unió Hivatalos Lapja

               L 62/7

         A TANÁCS HATÁROZATA
   (2007. június 5.)
   az egyrészről az Európai Közösségek és tagállamai, másrészről az Azerbajdzsán Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv aláírásáról és ideiglenes alkalmazásáról
   (2009/173/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 44. cikke (2) bekezdésére, 47. cikke (2) bekezdésének harmadik mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93. cikkére, 94. cikkére, 133. cikkére és 181a. cikkére, összefüggésben a 300. cikke (2) bekezdése első albekezdésének második mondatával,
   tekintettel a Bolgár Köztársaság és Románia csatlakozási szerződésére és különösen annak 4. cikke (3) bekezdésére,
   tekintettel Bulgária és Románia csatlakozási okmányára és különösen annak 6. cikke (2) bekezdésére,
   tekintettel a Bizottság javaslatára,
   mivel:

               (1)

               A Tanács 2006. október 23-án felhatalmazta a Bizottságot, hogy a Közösség és tagállamai részéről tárgyalásokat kezdjen az Azerbajdzsán Köztársasággal az egyrészről az Európai Közösségek és tagállamai, másrészről az Azerbajdzsán Köztársaság között létrejött partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvről.

               (2)

               A jegyzőkönyvet, tekintettel annak egy későbbi időpontban történő lehetséges megkötésére, az Európai Közösségek és tagállamai nevében alá kell írni.

               (3)

               A jegyzőkönyvet 2007. január 1-től kezdődően a hivatalos megkötéshez szükséges eljárások befejezéséig ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   A Tanács elnöke felhatalmazást kap, hogy kijelölje az egyrészről az Európai Közösségek és tagállamai, és másrészről az Azerbajdzsán Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvnek – egy későbbi időpontban való lehetséges megkötésére is figyelemmel – az Európai Közösségek és tagállamai nevében történő aláírására jogosult személy(eke)t.
   A jegyzőkönyv szövegét (1) csatolták e határozathoz.
   2. cikk
   A jegyzőkönyvet 2007. január 1-től a hatálybalépéséig ideiglenesen alkalmazni kell.

      Kelt Luxembourgban, 2007. június 5-én.

            a Tanács részéről

            az elnök

         P. STEINBRÜCK

      (1)  Lásd e Hivatalos Lap 9 oldalát.
    ---documentbreak---

               6.3.2009

               HU

               Az Európai Unió Hivatalos Lapja

               L 62/9

         JEGYZŐKÖNYV
   az egyrészről az Európai Közösségek és tagállamai, másrészről az Azerbajdzsán Köztársaság közötti partnerségi és együttműködési megállapodáshoz a Bolgár Köztársaságnak és Romániának a partnerségi és együttműködési megállapodáshoz történő csatlakozásának figyelembe vételéről
   A BELGA KIRÁLYSÁG,
   A BOLGÁR KÖZTÁRSASÁG,
   A CSEH KÖZTÁRSASÁG,
   A DÁN KIRÁLYSÁG,
   A NÉMETORSZÁGI SZÖVETSÉGI KÖZTÁRSASÁG,
   AZ ÉSZT KÖZTÁRSASÁG,
   A GÖRÖG KÖZTÁRSASÁG,
   A SPANYOL KIRÁLYSÁG,
   A FRANCIA KÖZTÁRSASÁG
   ÍRORSZÁG,
   AZ OLASZ KÖZTÁRSASÁG,
   A CIPRUSI KÖZTÁRSASÁG,
   A LETT KÖZTÁRSASÁG,
   A LITVÁN KÖZTÁRSASÁG,
   A LUXEMBURGI NAGYHERCEGSÉG,
   A MAGYAR KÖZTÁRSASÁG,
   A MÁLTAI KÖZTÁRSASÁG,
   A HOLLAND KIRÁLYSÁG,
   AZ OSZTRÁK KÖZTÁRSASÁG,
   A LENGYEL KÖZTÁRSASÁG,
   A PORTUGÁL KÖZTÁRSASÁG,
   ROMÁNIA,
   A SZLOVÉN KÖZTÁRSASÁG,
   A SZLOVÁK KÖZTÁRSASÁG,
   A FINN KÖZTÁRSASÁG,
   A SVÉD KIRÁLYSÁG,
   NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
   a továbbiakban: a tagállamok, amelyek képviseletében az Európai Unió Tanácsa jár el, és
   AZ EURÓPAI KÖZÖSSÉG ÉS AZ EURÓPAI ATOMENERGIA-KÖZÖSSÉG,
   a továbbiakban: a Közösségek, amelyek képviseletében az Európai Unió Tanácsa és az Európai Bizottság jár el,
   egyrészről, és
   AZ AZERBAJDZSÁN KÖZTÁRSASÁG
   másrészről,
   a továbbiakban e jegyzőkönyv alkalmazásában: a Felek,
   TEKINTETTEL a Belga Királyság, a Cseh Köztársaság, a Dán Királyság, a Németországi Szövetségi Köztársaság, az Észt Köztársaság, a Görög Köztársaság, a Spanyol Királyság, a Francia Köztársaság, Írország, az Olasz Köztársaság, a Ciprusi Köztársaság, a Lett Köztársaság, a Litván Köztársaság, a Luxemburgi Nagyhercegség, a Magyar Köztársaság, a Máltai Köztársaság, a Holland Királyság, az Osztrák Köztársaság, a Lengyel Köztársaság, a Portugál Köztársaság, a Szlovén Köztársaság, a Szlovák Köztársaság, a Finn Köztársaság, a Svéd Királyság, Nagy-Britannia és Észak-Írország Egyesült Királysága (az Európai Unió tagállamai), valamint a Bolgár Köztársaság és Románia között, a Bolgár Köztársaságnak és Romániának az Európai Unióhoz történő csatlakozásáról szóló szerződés rendelkezéseire, amely szerződést 2005. április 25-én írták alá Luxembourgban, és amelyet 2007. január 1-jétől kell alkalmazni,
   FIGYELEMBE VÉVE az Azerbajdzsán Köztársaság és az Európai Unió közötti kapcsolatokban a két új tagállam EU-hoz történő csatlakozása következtében kialakuló új helyzetet, amely lehetőségeket teremt, valamint kihívást jelent az Azerbajdzsán Köztársaság és az Európai Unió közötti együttműködés számára,
   FIGYELEMMEL a felek azon óhajára, hogy a partnerségi és együttműködési megállapodás célkitűzéseit és elveit elérjék és végrehajtsák,
   A KÖVETKEZŐKBEN ÁLLAPODTAK MEG:
   1. cikk
   A Bolgár Köztársaság és Románia az egyrészről az Európai Közösségek és tagállamai, másrészről az Azerbajdzsán Köztársaság közötti partnerség létrehozásáról szóló partnerségi és együttműködési megállapodás feleivé válnak, amely megállapodást 1996. április 22-én írták alá Luxembourgban, és amely 1999. július 1-jén lépett hatályba (a továbbiakban: a megállapodás), továbbá a Közösség többi tagállamával megegyező módon elfogadják és tudomásul veszik a megállapodás, valamint az ugyanazon a napon aláírt záróokmány mellékletét képező együttes nyilatkozatokat, levélváltásokat és az Azerbajdzsán Köztársaság nyilatkozatának szövegét, valamint a megállapodás 2004. május 18-i jegyzőkönyvét.
   2. cikk
   E jegyzőkönyv a megállapodás elválaszthatatlan részét képezi.
   3. cikk
   (1)   Ezt a jegyzőkönyvet a Közösségek, a tagállamok nevében az Európai Unió Tanácsa, valamint az Azerbajdzsán Köztársaság hagyja jóvá, belső rendelkezéseikkel összhangban.
   (2)   A felek értesítik egymást az előző bekezdésben említett megfelelő eljárások befejezéséről. A jóváhagyó okiratokat az Európai Unió Tanácsa Főtitkárságánál kell letétbe helyezni.
   4. cikk
   (1)   Ez a jegyzőkönyv az utolsó jóváhagyó okirat letétbe helyezésének napját követő első hónap első napján lép hatályba.
   (2)   A jegyzőkönyvet 2007. január 1-től a hatálybalépéséig ideiglenesen alkalmazzák
   5. cikk
   (1)   A megállapodás, a záróokmány és a hozzá csatolt valamennyi dokumentum szövege, továbbá a megállapodás 2004. május 18-i jegyzőkönyvének szövege bolgár és román nyelven készült.
   (2)   E dokumentumok e jegyzőkönyv mellékleteit képezik, és a megállapodás, a záróokmány és a hozzá csatolt valamennyi dokumentum, továbbá a megállapodás 2004. május 18-i jegyzőkönyvének más nyelveken készült szövegével együtt egyaránt hitelesek.
   6. cikk
   Ez a megállapodás két-két eredeti példányban készült angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint azerbajdzsán nyelven, a szövegek mindegyike egyaránt hiteles.

      Съставено в Брюксел на девети декември две хиляди и осма година.
      Hecho en Bruselas, el nueve de diciembre de dos mil ocho.
      V Bruselu dne devátého prosince dva tisíce osm.
      Udfærdiget i Bruxelles den niende december to tusind og otte.
      Geschehen zu Brüssel am neunten Dezember zweitausendacht.
      Kahe tuhande kaheksanda aasta detsembrikuu üheksandal päeval Brüsselis.
      'Εγινε στις Βρυξέλλες, στις εννέα Δεκεμβρίου δύο χιλιάδες οκτώ.
      Done at Brussels on the ninth day of December in the year two thousand and eight.
      Fait à Bruxelles, le neuf décembre deux mille huit.
      Fatto a Bruxelles, addì nove dicembre duemilaotto.
      Briselē, divtūkstoš astotā gada devītajā decembrī.
      Priimta du tūkstančiai aštuntų metų gruodžio devintą dieną Briuselyje.
      Kelt Brüsszelben, a kétezer-nyolcadik év december havának kilencedik napján.
      Magħmul fi Brussell, fid-disa jum ta' Diċembru tas-sena elfejn u tmienja.
      Gedaan te Brussel, de negende december tweeduizend acht.
      Sporządzono w Brukseli, dnia dziewiątego grudnia roku dwa tysiące ósmego.
      Feito em Bruxelas, em nove de Dezembro de dois mil e oito.
      Adoptat la Bruxelles la nouă decembrie două mii opt.
      V Bruseli deviateho decembra dvetisícosem.
      V Bruslju, dne devetega decembra leta dva tisoč osem.
      Tehty Brysselissä yhdeksäntenä päivänä joulukuuta vuonna kaksituhattakahdeksan.
      Som skedde i Bryssel den nionde december tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Азербайджан
         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanu
         Pela República do Azerbaijão
         Pentru Republica Azerbaidjan
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar


title: A Tanács határozata (2000. május 8.) az Atlanti-óceán északkeleti körzete tengeri környezetének védelméről szóló egyezménynek a tengeri terület ökológiai rendszereinek és biológiai sokféleségének védelméről és megőrzéséről szóló új V. mellékletének, és a megfelelő 3. függeléknek a Közösség nevében történő jóváhagyásáról

text:
Fontos jogi nyilatkozat

|

32000D0340

Hivatalos Lap L 118 , 08/05/2000 o. 0044 - 0047

		A Tanács határozata(2000. május 8.)az Atlanti-óceán északkeleti körzete tengeri környezetének védelméről szóló egyezménynek a tengeri terület ökológiai rendszereinek és biológiai sokféleségének védelméről és megőrzéséről szóló új V. mellékletének, és a megfelelő 3. függeléknek a Közösség nevében történő jóváhagyásáról(2000/340/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 175. cikke (1) bekezdésére, összefüggésben 300. cikke (2) bekezdésének első mondatával és 300. cikke (3) bekezdésének első albekezdésével,tekintettel a Bizottság javaslatára [1],tekintettel az Európai Parlament véleményére [2],mivel:(1) A Közösség az Atlanti-óceán északkeleti körzete tengeri környezetének védelméről szóló egyezmény (OSPAR-egyezmény) szerződő fele a 98/249/EK határozat [3] szerint.(2) Az OSPAR-egyezmény célja, hogy megelőzze és megszüntesse a szennyezést és védje a tengeri környezetet az emberi tevékenységek káros hatásai ellen; az egyezmény 1998. március 25-én lépett hatályba.(3) Az OSPAR-egyezmény végrehajtó testülete (az OSPAR-Bizottság) egyezmény-módosításokat fogadhat el, beleértve az új mellékleteket és függelékeket is; a Bizottság új mellékletet fogadott el, amely a tengeri terület ökológiai rendszereinek és biológiai sokféleségének védelméről és megőrzéséről szóló V. melléklet, valamint a hozzá tartozó 3. függeléket, és egy megállapodást az V. mellékletben szereplő bizonyos fogalmak jelentéséről.(4) A környezet megőrzése, védelme és minőségének javítása, beleértve a természetes élőhelyek, valamint a vadon élő növény- és állatfajok védelmét, illetve a biológiai sokféleség megőrzését is a Közösség közérdekű alapvető célkitűzései a Szerződés 174. cikkében előírtak szerint; az OSPAR-egyezmény új V. melléklete hozzájárulhat e célkitűzés teljesítéséhez.(5) A Közösség intézkedéseket fogadott el az V. mellékletbe tartozó területen; a Közösségnek e területen nemzetközi kötelezettségeket kell vállalnia.(6) Az V. melléklet célkitűzései kiegészítik a vadon élő madarak védelméről szóló, 1979. április 2-i 79/409/EGK tanácsi irányelv [4], és a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv [5] célkitűzéseit; ezen irányelvek már közösségi keretet biztosítanak az élőhelyek és fajok védelmére azokon a földrajzi területeken, amelyeken alkalmazni kell őket; az egyezmény V. mellékletének Közösség által történő elfogadása nem sérti ezen irányelvek végrehajtását,(7) A Bizottság a Tanácsnak az Atlanti-óceán északkeleti körzete tengeri környezetének védelméről szóló egyezményre vonatkozó tárgyalási irányelvekkel kapcsolatos következtetéseivel összhangban részt vett az V. mellékletről szóló tárgyalásokon.(8) A Közösségnek jóvá kell hagynia az Atlanti-óceán északkeleti körzete tengeri környezetének védelméről szóló egyezmény V. mellékletét (beleértve a megfelelő 3. függeléket is),A KÖVETKEZŐKÉPPEN HATÁROZOTT:Egyetlen cikk(1) Az Atlanti-óceán északkeleti körzete tengeri környezetének védelméről szóló egyezmény V. mellékletét (beleértve a megfelelő 3. függeléket is) a Közösség nevében a Tanács jóváhagyja.Az említett V. melléklet szövegét csatolták e határozathoz.(2) A Bizottság felhatalmazást kap arra, hogy az (1) bekezdésben említett jóváhagyásról értesítse az OSPAR-Bizottságot.Kelt Brüsszelben, 2000. május 8-án.a Tanács részérőlaz elnökE. Ferro Rodrigues[1] HL C 158., 1999.6.4., 1. o.[2] Az 1999. október 27-i vélemény (a Hivatalos Lapban még nem tették közzé).[3] HL L 104., 1998.4.3., 1. o.[4] HL L 103., 1979.4.25, 1. o. A legutóbb a 97/49/EK irányelvvel (HL L 223., 1997.8.13, 9. o.) módosított irányelv.[5] HL L 206., 1992.7.22, 7. o. A legutóbb a 97/62/EK irányelvvel (HL L 305., 1997.11.8, 42. o.) módosított irányelv.--------------------------------------------------